ai4bharat/Pralekha huggingface dataset:
سماجی انصاف اور تفویض اختیارات کی وزارت
صفائی ملازمین کے لئے قومی کمیشن
صفائی ملازمین کے لئے قومی کمیشن  کی میعاد کو گزٹ نوٹیفکیشن نمبر 16/5/2021-پلان مورخہ 03 فروری 2022کے ذریعے یکم اپریل 2022 سے 31 مارچ2025تک تین سال کی مدت کے لیے بڑھا دیا گیا ہے۔
این سی ایس کے، کے اغراض و مقاصد ضمیمہ-I میں دیئے گئے ہیں۔
کمیشن کی مدت میں توسیع سے صفائی ملازمین کی سماجی و اقتصادی ترقی میں مدد ملے گی اور صفائی سے تعلق رکھنے والے خطرناک واقعات کو کم کیا جائے گا۔ یہ مساوات اور جامعیت کے ہدف کو حاصل کرنے میں مدد کرتا ہےنیز ہدف گروپ کی فلاح و بہبود اور ترقی کے مطلوبہ مقاصد کو پورا کرتا ہے۔
اگلے تین سالوں کے لیے این سی ایس کے، کے لیے کل بجٹ کا گنجائش تقریباً 43.68 کروڑ روپے ہے۔
کمیشن کے استفادہ کنندگان قابل شمار نہیں ہیں کیونکہ کمیشن شکایات / ازالوں / نمائندگیوں سے نمٹتا ہے جیسا کہ اسے دستی صفائی کرنے والوں اور صفائی ملازمین کی جانب سے موصول ہوتی ہیں۔
ضمیمہ-I
این سی ایس کے، کے اغراض و مقاصد درج ذیل ہیں:
 صفائی ملازمین کی حیثیت، سہولیات اور مواقع میں عدم مساوات کے خاتمے کے لیے مرکزی حکومت کو مخصوص کارروائی کے پروگراموں کی سفارش کرنا؛
 خاص طور پر صفائی ملازمین اور صفائی کرنے والوں کی سماجی اور معاشی بحالی سے متعلق پروگراموں اور اسکیموں کے نفاذ کا مطالعہ اور جائزہ لینا؛
 مخصوص شکایت کی چھان بین کرنا اور ان پر عمل درآمد نہ کرنے سے متعلق معاملات کا از خود نوٹس لینا:
 صفائی ملازمین کے کسی گروپ کے سلسلے میں پروگرام یا اسکیمیں؛
 فیصلے، رہنما خطوط یا ہدایات جن کا مقصد صفائی ملازمین کی مشکلات کو کم کرنا ہے۔
 صفائی ملازمین کی سماجی اور معاشی ترقی کے لیے اقدامات؛
 صفائی ملازمین پر لاگو ہونے میں کسی قانون کی فراہمی، اور ایسے معاملات کو متعلقہ حکام یا مرکزی یا ریاستی حکومت کے ساتھ اٹھانا؛
 کام کے حالات کا مطالعہ اور حکومت، میونسپلٹیز اور پنچایتوں سمیت مختلف قسم کے آجروں کے تحت کام کرنے والے صفائی ملازمین کی صحت، حفاظت اور اجرت سے متعلق نگرانی کرنا اور اس سلسلے میں سفارشات پیش کرنا؛
 صفائی ملازمین کو درپیش مشکلات یا معذوری کو مدنظر رکھتے ہوئے، صفائی ملازمین سے متعلق کسی بھی معاملے پر مرکزی اور ریاستی حکومت کو رپورٹ پیش کرنا؛ اور
 کوئی دوسرا معاملہ جو مرکزی حکومت کے ذریعہ اس سے رجوع کیا جاسکتا ہے۔
مندرجہ بالا کے علاوہ، دستی صفائی کرنے والوں کے طور پر ملازمت کی ممانعت اور ان کی بازآبادکاری کےقانون 2013 کی دفعہ 31 این سی ایس کے، کے افعال اور اس کے افعال کو انجام دینے کا طریقہ ذیل میں بیان کرتی ہے:
"قومی کمیشن برائے صفائی ملازمین مندرجہ ذیل کام انجام دے گا، یعنی:-
 اس ایکٹ کے نفاذ کی نگرانی کرنا؛
 اس ایکٹ کی دفعات کی خلاف ورزی سے متعلق شکایات کی تحقیق کرنا، اور اس کے نتائج کو متعلقہ حکام کو سفارشات کے ساتھ پہنچانا جن کے لیے مزید کارروائی کی ضرورت ہے؛اور
 اس ایکٹ کی دفعات کے مؤثر نفاذ کے لیے مرکزی اور ریاستی حکومتوں کو مشورہ دینا۔
 اس ایکٹ کے عدم نفاذ سے متعلق معاملے کا از خود نوٹس لینا۔
ذیلی دفعہ  کے تحت اپنے کاموں کی انجام دہی میں قومی کمیشن کو یہ اختیار حاصل ہوگا کہ وہ کسی بھی حکومت یا مقامی یا دیگر اتھارٹی سے اس ذیلی دفعہ میں بیان کردہ کسی بھی معاملے کے حوالے سے معلومات طلب کرے۔
یہ معلومات سماجی انصاف اور اختیارات کے وزیر مملکت جناب رام داس اٹھاولے نے آج لوک سبھا میں ایک تحریری جواب میں دی۔
وزیراعظم کا دفتر
وزیراعظم نے پنڈت دین دیال اپادھیائے کو ان کی جینتی کے موقع پر خراج عقیدت پیش کیا ہے
وزیراعظم جناب نریندر مودی نے پنڈت دین دیال اپادھیائے کو ان کی جینتی کے موقع پر خراج عقدت پیش کیا ہے۔
ایک ٹوئیٹ میں وزیراعظم نے کہا:
’’پنڈت دین دیال اپادھیائے جی کو ان کی جینتی پر خراج عقیدت پیش کرتا ہوں۔ انتودیہ اور غریبوں کی خدمت پر توجہ مرکوز کرنا ہمارے لئے باعث ترغیب ہے۔ انھیں بڑی حد تک ایک غیرمعمولی مفکر اور دانشور کے طور پر بھی یاد کیا جاتا ہے۔‘‘
وزارت اطلاعات ونشریات
پبلی کیشنز ڈویژن نے کتابوں کی اشاعت 2022 میں عمدہ کارکردگی کے لیے فیڈریشن آف انڈین پبلشرز کی طرف سے پیش کردہ نو ایوارڈز جیتے
ہندوستانی پبلشرز کی اعلیٰ تنظیم، فیڈریشن آف انڈین پبلشرز  کے 42 ویں سالانہ ایوارڈ برائے ایکسیلنس ان بک پروڈکشن 2022 کی تقریب آج نئی دہلی میں منعقد ہوئی۔ ڈائریکٹوریٹ آف پبلیکیشنز ڈویژن نے اپنے عنوانات کے لیے مختلف زمروں میں نو ایوارڈز جیتے۔
ڈی پی ڈی نے جنرل اینڈ ٹریڈ بُکس  برائے بیلینسنگ ان دی وزڈم ٹری، جنرل اینڈ ٹریڈ بُکس  برائے بھارت وبھاجن کی کہانی، آرٹ اور کافی ٹیبل بُکس  برائے کورٹس آف انڈیا ، ریفرینس بُکس  برائے انڈیا 2022، سائنسی/تکنیکی/طبی بُکس  برائے کووڈ 19: ویشوک مہاماری، اور رسائل و ہاوس میگزین  برائے کروکشیترا کے لیے چھ پہلے انعام جیتے ہیں۔
عام اور تجارتی کتب  کے زمرے میں ایک دوسرا انعام ’لوک تنتر کے سوار‘اور دو تیسرے انعامات - بچوں کی کتابیں    ’پِنوشی‘ اور جرائد اور ’آجکل ‘ کے لیے ہاؤس میگزین  ڈویژن کو دئیے گئے۔
گزشتہ سال پبلی کیشنز ڈویژن نے مختلف زمروں میں اپنی مختلف اشاعتوں کے لیے دس ایوارڈز جیتے تھے۔ ڈی پی ڈی کتابوں اور جرائد کا ذخیرہ ہے جو قومی اہمیت کے موضوعات اور ہندوستان کے بھرپور ثقافتی ورثے کو اجاگر کرتا ہے۔ 1941 میں قائم کردہ پبلیکیشنز ڈویژن حکومت ہند کا ایک اہم اشاعتی ادارہ ہے جو مختلف زبانوں اور متنوع موضوعات میں کتابیں اور جرائد پیش کرتا ہے۔ ان میں تاریخ، فن، ادب، ثقافت، مالیات، سائنس اور کھیل، گاندھیائی ادب، بچوں کا ادب نیز قومی رہنماؤں کی تقاریر کے علاوہ معروف شخصیات کی سوانح عمریاں شامل ہیں۔ ڈویژن کو قارئین اور ناشرین کے درمیان اعتبار حاصل ہے اور یہ مواد کی صداقت کے ساتھ ساتھ اپنی اشاعتوں کی مناسب قیمت کے لیے بھی پہچانا جاتا ہے۔
۔۔۔۔۔۔۔۔۔۔۔
ش ح۔ ع س۔ن ا۔
U- 10872
(Visitor Counter : 120
عملے، عوامی شکایات اور پنشن کی وزارت
ملازمین کے لئے رضا کارانہ ریٹائرمنٹ اسکیم
نئی دہلی، 12 دسمبر / شمال مشرقی خطے کی ترقی کے مرکزی وزیر مملکت  ، وزیر اعظم کے دفتر ، عملے ، عوامی شکایات و پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ فی الحال سرکاری ملازمین کی ریٹائر منٹ کی عمر 60 سال سے کم کرنے کی کوئی تجویز حکومت کے زیرِ غور نہیں ہے ۔
انہوں نے کہا کہ گولڈن رضا کارانہ ریٹائرمنٹ اسکیم جیسی بھی کوئی تجویز حکومت کے زیرِ غور نہیں ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔
U. No. 5807
(Visitor Counter : 58
وزارت خزانہ
تعلیم اور تربیت کے ضلعی اداروں کے ذریعے اساتذہ کی ٹریننگ کا احیا کیا جائے گا
بچوں اور نوعمروں کے لیے قومی ڈیجیٹل لائبریری قائم کی جائے گی
ریاستوں کو پنچایت اور وارڈ کی سطح پر فزیکل لائبریریاں قائم کرنے کی ترغیب دی جائے گی
فزیکل لائبریریوں کے ذریعے پڑھنے اور مالی خواندگی کےکلچر کی حوصلہ افزائی کی جائے گی
حکومت کے سب کا ساتھ سب کا وکاس کے فلسفے نے جامع ترقی کی سہولت فراہم کی ہے، خزانہ اور کارپوریٹ امور کی مرکزی وزیر محترمہ نرملا سیتا رمن نے آج پارلیمنٹ میں مرکزی بجٹ 2023-24 پیش کرتے ہوئے کہا کہ،
مرکزی بجٹ سات ترجیحات کو اپناتا ہے جو ایک دوسرے کی تکمیل کرتی ہیں اور پورے امرت کال کے دوران یہ ہماری رہنمائی کرنے والے ’سپترشی‘ کے طور پر کام کرتی ہیں۔ جامع ترقی حکومت کی ترجیحات میں سے ایک ہے جس میں صحت، تعلیم اور ہنر مندی شامل ہیں۔
اساتذہ کی تربیت پر زور دیتے ہوئے وزیر خزانہ نے کہا کہ اساتذہ کی تربیت کے عمل کی جدید طریقہ تدریس، نصاب کے لین دین، مسلسل پیشہ ورانہ ترقی، ڈپ اسٹک سروے اور آئی سی ٹی کے نفاذ کے ذریعے تشکیل نو کی جائے گی۔ انہوں نے مزید کہا کہ اس مقصد کے لیے ڈسٹرکٹ انسٹی ٹیوٹ آف ایجوکیشن اینڈ ٹریننگ کو فعال انسٹی ٹیوٹ آف ایکسیلنس کے طور پر تیار کیا جائے گا۔
محترمہ سیتا رمن نے جغرافیہ، زبانوں، انواع اور سطحوں پر معیاری کتابوں کی دستیابی اور آلات کی علمی رسائی کی سہولت کے لیے بچوں اور نوعمروں کے لیے ایک قومی ڈیجیٹل لائبریری کے قیام کا اعلان کیا۔ انہوں نے بتایا کہ ریاستوں کو پنچایت اور وارڈ کی سطح پر ان کے لیے فزیکل لائبریریاں قائم کرنے اور نیشنل ڈیجیٹل لائبریری کے وسائل تک رسائی کے لیے بنیادی ڈھانچہ فراہم کرنے کی ترغیب دی جائے گی۔
وزیر خزانہ نے یہ بھی بتایا کہ پڑھنے کا کلچر تیار کرنے اور عالمی وبا کے وقت سیکھنے کے نقصان کو پورا کرنے کے لیے فزیکل لائبریریوں میں نیشنل بک ٹرسٹ، چلڈرن بک ٹرسٹ اور دیگر ذرائع کو علاقائی زبانوں اور انگریزی میں غیر نصابی کتابیں فراہم کرنے کی حوصلہ افزائی کی جائے گی۔ انہوں نے مزید کہا کہ خواندگی کے شعبے میں کام کرنے والی این جی اوز کے ساتھ تعاون بھی اس اقدام کا ایک حصہ ہوگا۔
مالی خواندگی کو فروغ دینے کے لیے، محترمہ نرملا سیتا رمن نے کہا کہ مالیاتی شعبے کے ریگولیٹرز اور تنظیموں کی حوصلہ افزائی کی جائے گی کہ وہ ان لائبریریوں کو عمر کے مطابق پڑھنے کا مواد فراہم کریں۔
۔۔۔۔۔۔۔۔۔۔۔
ش ح۔م م ۔ ن ا۔
U- 1082
(Visitor Counter : 83
وزیراعظم کا دفتر
وزیراعظم نے بنگلہ دیش میں اتحادی جماعتوں سے ملاقات
نئی دہلی: 26،مارچ، 2021۔وزیراعظم جناب نریندر مودی نے بنگلہ دیش کے دو روزہ دورے کے تحت 14جماعتوں کے اتحاد کے سیاسی لیڈروں اور کنوینر سے ملاقات کی۔ ملاقات کے دوران گفتگو دوطرفہ رشتوں اور ان میں مزید مضبوطی لانے کے معاملات پر مرکوز رہی۔
ش ح۔س ب۔ ع ن
U NO: 3098
(
ریلوے کی وزارت
ہولی کےاس تہوار کے سیزن کے دوران بھارتی ریلویز نے مسافروں کیلئے بلارکاوٹ اورآرام دہ سفر کو یقینی بنانےکیلئے اب تک 196 خصوصی سروسز کو نوٹیفائی کیا ہے
یہ خصوصی ٹرینیں 491 ٹرپس یا دورے کریں گی
بڑے اسٹیشنوں پر بھیڑبھاڑ کے بندوبست کو بھی ترجیح دی گئی ہے
ریلوے راستوں پر ملک بھر میں بڑے مقامات کو منسلک کرنےکیلئے خصوصی ٹرینوں کی منصوبہ بندی کی گئی ہے
ہولی کے جاری اس تہوار کے سیزن میں ریلوے مسافروں کی سہولت، اور مسافروں کی اضافی بھیڑبھاڑ پر قابو پانےکیلئے بھارتی ریلویزکی 196 خصوصی ٹرینیں 491 ٹریپس یا دورے کررہی ہیں۔
ملک بھر کے ریلوے راستوں پر جن میں دہلی- پٹنہ، دہلی-بھاگلپور، دہلی- مظفر پور، دہلی-سہرسہ، گورکھپور-ممبئی، کولکاتا-پوری، گوہاٹی-رانچی، نئی دہلی- سری ماتا ویشنو دیوی کٹرا، جے پور- باندرہ ٹرمنس، پُنے – دانا پور وغیرہ شامل ہیں، ملک بھر کے اہم مقامات سے منسلک ہونے کیلئے خصوصی ٹرینوں کی منصوبہ بندی کی گئی ہے۔
|
|
ہولی اسپیشل -2023 کامختصرجائزہ 
|
|
نمبر شمار
|
|
ریلوے
|
|
نوٹیفائی کی گئی ٹرین
|
|
نوٹیفائی کیے گئے دورے
|
|
1
|
|
سی آر
|
|
29
|
|
122
|
|
2
|
|
ای سی آر
|
|
16
|
|
58
|
|
3
|
|
ای آر
|
|
8
|
|
14
|
|
4
|
|
ای سی او آر
|
|
0
|
|
0
|
|
5
|
|
این سی آر
|
|
4
|
|
10
|
|
6
|
|
این ای آر
|
|
10
|
|
22
|
|
7
|
|
این ایف آر
|
|
6
|
|
22
|
|
8
|
|
این آر
|
|
35
|
|
75
|
|
9
|
|
این ڈبلیو آر
|
|
14
|
|
38
|
|
10
|
|
ایس سی آر
|
|
6
|
|
6
|
|
11
|
|
ایس ای آر
|
|
9
|
|
9
|
|
12
|
|
ایس ای سی آر
|
|
2
|
|
2
|
|
13
|
|
ایس آر
|
|
1
|
|
1
|
|
14
|
|
ایس ڈبلیو آر
|
|
8
|
|
10
|
|
15
|
|
ڈبلیو سی آر
|
|
12
|
|
18
|
|
16
|
|
ڈبلیو آر
|
|
36
|
|
84
|
|
17
|
|
کےآر
|
|
0
|
|
0
|
|
|
|
کُل میزان
|
|
196
|
|
491
آر پی ایف اسٹاف کی نگرانی کے تحت غیرریزرو کوچوں میں مسافروں کے ترتیب وار داخلےکیلئے ٹرمنس اسٹیشنوں پر لگنے والی قطاروں کےذریعے بھیڑبھاڑ پر قابو پانے کے اقدامات کیے گئے ہیں۔
آر پی ایف کے ایڈیشنل اہلکار اہم اسٹیشنوں پر تعینات کیے گئے ہیں تاکہ ٹرینوں کی بلارکاوٹ نقل وحمل کو یقینی بنایاجاسکے۔ مختلف اسٹیشنوں میں اسٹاف کو تعینات کیا گیا ہے تاکہ ترجیحی بنیاد پر ٹرین خدمات میں کسی قسم کی رکاوٹ کو حل کیاجاسکے۔
ٹرینوں کے آنے اور جانے کے بار بار اور بروقت اعلانات کےلئے بھی پلیٹ فارم نمبرس کے ساتھ انتظامات کیے گئے ہیں۔
۔۔۔۔۔۔۔۔۔۔۔
ش ح۔ش م۔ ع ن۔
U-2381
(Visitor Counter : 72
زراعت اور کاشتکاروں کی فلاح و بہبود کی وزارت
زرعی مصنوعات کی درآمد اور برآمد
نئی دہلی، 17 دسمبر ،2021
سال 21-2020 کے دوران 141448.05 کروڑ روپے کی برآمدات کے مقابلے میں زرعی مصنوعات کی درآمدات 210093.04 کروڑ روپے ہے جس کا تناسب 0.67سے 1 تک ہے۔
ہندوستان زیادہ تر زرعی اجناس میں خود انحصار ہے۔تاہم ،سبزیوں کا تیل ،دالیں ،کاجو،تازہ پھل اور مصالحے اہم زرعی اجناس ہیں جو درآمد کی جاتی ہیں۔ دالوں میں خود انحصاری کو یقینی بنانے کےلئے حکومت دالوں کی پیداوار کو بہتر بنانے کےلئے نیشنل فوڈ سکیورٹی مشن کو نافذ کر رہی ہے۔اس کےعلاوہ ،راشٹریہ کرشی وکاس یوجنا کے تحت ،دالوں کی پیداوار کو بہتر بنانے کےلئے ریاستوں کو فنڈز فراہم کئے جارہےہیں۔ ملک میں ضروری خوردنی تیل کی پیداوار کو بہتر بنانے کےلئے این ایف ایس ایم آئل سیڈ س پروگرام پر عمل کیا جارہا ہے۔خوردنی تیلوں پر قومی مشن آئل پام کا آغاز کیا گیا ہے جس کا مقصد ملک میں خوردنی تیل کی دستیابی کو بڑھانا ہے تاکہ رقبے میں توسیع ،خام پام آئل کی پیداوار کو بڑھا کر درا ٓمدی بوجھ کو کم کیا جا سکے۔ہلدی کی زیادہ درآمد سے نمٹنے کےلئے مناسب علاقوں میں کلسٹرز میں اعلی کرکومین مواد والی اقسام کی کاشت کو منظم کرنے کے لئے اقدامات کئے جارہے ہیں۔ ملک میں کچے کاجو کی بڑھتی ہوئی مانگ کو پورا کرنے کےلئے ، حکومت زیادہ پیداوار دینے والی اقسام ،زیادہ کثافت والے پودے لگانے،بوڑھے باغات کی تجدید اور کینوپی کے انتظام وغیرہ کے ساتھ رقبہ میں اضافہ کرنا چاہتی ہے۔
محکمہ تجارت ایک نوڈل سرکاری ایجنسی ہے جو ملک میں زرعی شعبے سمیت درآمدات اور برآمدات سے نمٹتی ہے اور تجارتی پالیسی اور پروگراموں کی تشکیل کے لیے ذمہ دار ہے۔ محکمہ تجارت کی مختلف تنظیمیں زرعی مصنوعات کی برآمدات کی ترقی اور فروغ میں مصروف ہیں۔ زرعی اور پراسیسڈ فوڈ پروڈکٹس ایکسپورٹ ڈویلپمنٹ اتھارٹی ؛ مصالحہ بورڈ؛ چائے بورڈ؛ کافی بورڈ؛ ربڑ بورڈ؛ تمباکو بورڈ؛ ایکسپورٹ انسپکشن کونسل۔ اس کے علاوہ، محکمہ تجارت زرعی مصنوعات کی برآمدات کو فروغ دینے اور برآمدات سے متعلق مسائل کو حل کرنے کے لیے مختلف ایکسپورٹ پروموشن کونسلز، ٹریڈ اینڈ انڈسٹری ایسوسی ایشنز، فارمر پروڈیوسر آرگنائزیشنز، کوآپریٹیو وغیرہ کے ساتھ مل کر کام کرتا ہے۔
اس کے علاوہ آٹھ اعلیٰ ممکنہ زرعی مصنوعات کےلئے پروڈکٹ مخصوص ایکسپورٹ پروموشن فورم  جیسے انگور، آم، کیلا، پیاز، چاول، غذائی اناج، انار، فلوریکلچر اور پلانٹ میٹریل اے پی ای ڈی اے کی سرپرستی میں بنائے گئے ہیں تاکہ شناخت شدہ مصنوعات کی برآمدات کو مرکوز انداز میں فروغ دیا جا سکے۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں دی۔
پیٹرولیم اور قدرتی گیس کی وزارت
ایتھنول کی آمیزش سے مُضراخراج میں کمی اور زرمبادلہ کی بچت
پیٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ ایتھنول آمیز پیٹرول  پروگرام کے تحت سرکاری زمرے کی تیل کی مارکیٹنگ کرنے والی کمپنیاں  دستیابی کے مطابق ای 10  فروخت کر رہی ہیں۔ ایتھنول کی سپلائی کے جاری سال  21-2020 کے لئے او ایم سیز نے یکم دسمبر 2020اور 14 نومبر 2021 کے دوران 3672.46 کروڑ لیٹر ایتھنول آمیز پیٹرول فروخت کیا ہے۔
انڈین آئل کارپوریشن لمیٹڈ  نے موجودہ گاڑیوں پر ای 10  کے اثر کا پتہ چلانے کے لئے آٹو موٹیو ریسرچ ایسوسی ایشن آف انڈیا  اور سوسائٹی آف انڈین آٹوموبائل مینوفیکچررز  کے ساتھ ایک مشترکہ مطالعہ کیا تھا۔ نتائج سے پتہ چلا کہ ہائیڈرو کاربن اور کاربن مونو آکسائیڈ کے اخراج میں ای 10 کے استعمال سے دو پہیوں اور مسافر کاروں دونوں میں صاف پٹرول کے مقابلے میں تقریباً 20 فیصد کمی واقع ہوئی ہے۔ اس کے بعد ای 20  پر ایک اور پروجیکٹ سے پتہ چلا کہ صاف پیٹرول کے مقابلے ای 20 استعمال کرنے سے کاربن مونو آکسائیڈ کا اخراج دو پہیوں میں تقریباً 50 فیصد اور چار پہیوں میں تقریباً 30 فیصد کم ہوا ہے۔زرمبادلہ کا اثر اوسط فری آن بورڈ  پیٹرول کی شرح اور امریکی ڈالر اور ہندوستانی روپے کے تبادلے کی شرح کا ایک عنصر ہے۔یکم دسمبر 2020 سے 14 نومبر 2021 تک جاری ای ایس وائی 21-2020 کے لئے غیر ملکی زر مبادلہ کے اثرات کا اندازاً تخمینہ تقریباً 9580 کروڑ روپے ہے۔
خوراک اور عوامی تقسیم کے محکمے  کے مطابق ملک میں الکحل/ایتھنول کشید کرنے کی موجودہ صلاحیت سالانہ تقریباً 722 کروڑ لیٹر ہے جسے سالانہ تقریباً 1500 کروڑ لیٹر تک بڑھانا ہے تاکہ ای بی پی پروگرام اور دیگر شعبوں کی حاجتوں کے تحت 20 فیصد ایتھنول کی آمیزش کی ضرورت کو پورا کیا جا سکے۔
وزارت آیوش
آیوش کے وزیر نے جموں وکشمیر میں پوسٹ ہارویسٹ مینجمنٹ سینٹر کا سنگ بنیاد رکھا اور21 آیوش ہیلتھ اور ویلنس مراکز کو ای۔ لانچ کیا
آیوش کے وزیرمملکت جناب شری پد نائک اور وزیراعظم کے دفتر اور شمال مشرقی خطے کی ترقی کی وزارت کے وزیرمملکت ڈاکٹر جتیندر سنگھ نے ویڈیو کانفرنسنگ کے ذریعہ 25 ستمبر 2020 کو بھدروا میں ادویاتی پودوں کے لئے پوسٹ ہارویسٹ مینجمنٹ سینٹر کاسنگ بنیاد رکھا اور جموں وکشمیر میں 21 آیوش ہیلتھ اور ویلنس مراکز کاافتتاح کیا۔
ادویاتی پودوں کے لئے پوسٹ ہارویسٹ مینجمنٹ سینٹر کےقیام کا مقصدمقامی لوگوں کے ذریعہ پیدا کئے جانے والے اور جمع کئے گئے ہربل کچے مال کو سکھانے، چھٹائی، پروسیسنگ، تصدیق، پیکیجنگ اور محفوظ طریقے سے ذخیرہ کرنے کے لئے بنیادی سہولیات فراہم کرنا ہے تاکہ ان کے معیار کو بہتر قیمت مل سکے اور اس سے وابستہ کسانوں کی آمدنی میں اضافہ ہو۔
اس پروگرام کے دوران جموںو کشمیر میں آیوشمان بھارت یوجنا کے تحت 21 آیوش ہیلتھ اور ویلنس مراکز کابھی افتتاح کیاگیا۔ بیماری کے بوجھ اور جیب کے خرچ کو کم کرنے کے لئے ان مراکز کے توسط سے ایک جامع طبی نظام بنایا جائے گا۔ آیوش کے ان اقدام کابنیادی مقصد ایک صحت مند طرز زندگی، کھانا، یوگا اور ادویاتی پودوں کے توسط سے بیماریوں کی روک تھام پر‘‘ اپنی دیکھ بھال آپ’’ کے لئے عوام کو اہل بنانا ہے۔
جناب شری پد نائک نے اپنے خطاب میں کہا کہ جموںو کشمیر کے بھدروا علاقے میں ادویاتی پودوں کے لئے‘‘ پوسٹ ہارویسٹ مینجمنٹ سینٹر’’ کی اس علاقے کے لوگوں کی لمبے وقت سے مانگ تھی۔ انہوں نے اس حصے میں کئی ہمالیائی ادویاتی پودوں کی اقسام کی کھیتی کے بڑے امکانات پر بھی روشنی ڈالی۔ آیوش کے وزیر نے مرکزی حکومت کے ذریعہ امداد یافتہ پروگراموں کو نافذ کرنے میں مرکز کے زیرانتظام علاقہ کے اہل کاروں کی کوششوں کی تعریف کی اور کہا کہ حکومت ہند جموںو کشمیر میں ترقی کی رفتار کو تیز کرنے کے لئے پوری توجہ مرکوز کئے ہوئے ہے۔
ڈاکٹر جتیندر سنگھ نے پروگرام سے خطاب کرتے ہوئے اس بات پر روشنی ڈالی کہ پوسٹ ہارویسٹ مینجمنٹ سینٹر ادویاتی پودوں کی پیداوار اور اسے جمع کرنے والوں کے لئے فراہم کی جانے والی دیگر سہولیات کے ساتھ ساتھ نوجوانوں کو بڑی تعداد میں روزگار بھی فراہم کرے گا۔ اس کے علاوہ انہوں نے امکان ظاہر کیا کہ آیوش ہیلتھ اور ویلنس پروگرام نہ صرف ضرورت مند لوگوں کو خدمات مہیا کرے گا بلکہ بین الاقوامی سطح پر آیوش کو فروغ دے گا۔
مکانات اور شہری غریبی کے خاتمے کی وزارت
سول سروس تربیتی اداروں کے لیے قومی معیار  حاصل کرنے کی خاطر اداروں کو اپ گریڈ اور مضبوط کرنے پر دھیان دیں: ہردیپ سنگھ پوری
یہ معیار تربیتی اداروں کو 21ویں صدی کے ابھرتے چیلنجز سے مؤثر طریقے سے نمٹنے کے لیے تیار کریں گے
مرکزی وزیر جناب ہردیپ سنگھ پوری کی صدارت میں شہری علاقوں کے تربیتی اداروں کی میٹنگ کا اہتمام
مکان اور شہری امور کی وزارت اور پٹرولیم اور قدرتی گیس کے مرکزی وزیر جناب ہردیپ سنگھ پوری نے آج مختلف معیاروں کے مطابق شہری علاقوں میں تربیتی اداروں کا جائزہ لیا۔ ان معیاروں میں ادارہ جاتی بندو بست، صلاحیت سازی اور ہنرمندی کے فروغ کی موجودہ حالت، ادارہ کی مخصوص مہارت کے شعبے، مالی استحکام کے منصوبے اور ان نصابوں کی تفصیلات بھی شامل تھیں جنہیں سول سرونٹس کے لیے جی او ٹی پلیٹ فارم پر آن لائن بنایا جا سکتا ہے۔ میٹنگ میں ’’سول سروس ٹریننگ انسٹی ٹیوشنز کے لیے قومی معیار‘‘  منظوری کو پورا کرنے کے لیے اداروں کو اپ گریڈ اور مضبوط کرنے پر توجہ مرکوز کی گئی۔ یہ معیار تربیتی اداروں کو 21ویں صدی کے ابھرتے چیلنجز سے مؤثر طریقے سے نمٹنے کے قابل بنائیں گے۔
مکان اور شہری امور کی وزارت  نے آج وزارت کے تحت آنے والے آٹھ  تربیتی اداروں کا جائزہ لینے کے لیے میٹنگ کا اہتمام کیا۔ اس کا مقصد ان ادار وں کی موجودہ صلاحیت کا جائزہ لینا اور انہیں مشن کرم یوگی کے جامع مقاصد کے ساتھ جوڑنا تھا۔ میٹنگ کی صدارت مکان اور شہری امور کے وزیر جناب ہردیپ سنگھ پوری نے کی۔ میٹنگ میں وزارت کے سکریٹری منوج جوشی، صلاحیت سازی کمیشن کے رکن جناب پروین پردیشی، وزارت کے تحت آنے والے 8 تربیتی اداروں کے سربراہ اور وزارت اور صلاحیت سازی کمیشن کے دیگر اہلکار بھی شامل ہوئے۔
مشن کرم یوگی، عزت مآب وزیر اعظم جناب نریندر مودی کی ایک دور اندیش پہل ہے۔ اس کا مقصد بھارت کے نوکر شاہوں میں صلاحیت سازی کو مضبوط کرنا ہے۔ سول سرونٹس کو ملک کی ترقی میں اور گورننس میں مؤثر طریقے سے تعاون دینے کے لیے لیس کرنا ہے۔ مشن کرم یوگی وزیر اعظم کے وژن کے موافق تیز رفتار سے تیار ہو رہی ملک کی آرزوؤں کو پورا کرنے کے لیے ضروری خامیوں سے پاک سول سروس کے لیے پابند عہد ہے۔
تربیتی اداروں میں مسلسل اصلاح اور نئے ہنر سے لیس کرنے کے ساتھ ساتھ نوکر شاہوں کی بڑھتی ضرورتوں اور جدید دور کے چیلنجز کے موافق جوڑنے کی اہمیت پر زور دیا گیا۔ وزارت میں سکریٹری جناب منوج جوشی نے اداروں میں تربیت کے معیار اور صلاحیت کو بڑھانے کی اہمیت پر روشنی ڈالی۔ انہوں نے مؤثر طریقے سے ہنرمندی کے فروغ کے لیے تربیتی معیاروں میں تال میل قائم کرنے کی ضرورت پر بھی روشنی ڈالی۔ ان اداروں کو مضبوط کرنا سول سرونٹس کی صلاحیتوں کو بڑھانے اور انہیں مؤثر طریقے سے ملک کی خدمت کرنے کے لیے با اختیار بنانے میں اہم رول نبھائے گا۔
میٹنگ میں حصہ لینے والے 8 تربیتی ادارے تھے – دہلی میٹرو ریل اکیڈمی ؛ نیشنل سی پی ڈبلیو ڈی اکیڈمی، غازی آباد؛ علاقائی شہری اور ماحولیاتی مطالعاتی مرکز ؛ ہیومن سیٹلمنٹ مینجمنٹ انسٹی ٹیوٹ ؛ بلڈنگ میٹریلز اور ٹیکنالوجی پروموشن کاؤنسل ، اور سنٹر فار اربن اسٹڈیز ۔
محنت اور روزگار کی وزارت
اپریل 2023 کے مہینے میں ای ایس آئی اسکیم کے تحت 17.88 لاکھ نئے کارکنوں کو شامل کیا گیا
نئی رجسٹریشنوں میں زیادہ تر پچیس سال کی عمر تک کے نوجوان ملازمین شامل ہیں
اپریل 2023 کے مہینے میں تقریباً 30,249 نئے ادارے ای ایس آئی اسکیم کے تحت رجسٹر ہوئے
اپریل 2023 میں 63 ٹرانس جینڈر ملازمین کو ای ایس آئی اسکیم کے فوائد دیے گئے
ای ایس آئی سی کے عارضی پے رول کے اعداد و شمار سے پتہ چلتا ہے کہ اپریل 2023 کے مہینے میں 17.88 لاکھ نئے ملازمین شامل کیے گئے ہیں۔ اپریل 2023 کے مہینے میں تقریباً 30,249 نئے ادارے رجسٹر کیے گئے ہیں اور انہیں ایمپلائیز اسٹیٹ انشورنس کارپوریشن کی سوشل سیکورٹی کے تحت لایا گیا ہے، جو مزید کوریج کو یقینی بناتا ہے۔
اعداد و شمار سے ظاہر ہوتا ہے کہ ملک کے نوجوانوں کے لیے مزید ملازمتیں پیدا کی گئی ہیں کیونکہ ماہ کے دوران شامل کیے گئے کل 17.88 لاکھ ملازمین میں سے 25 سال کی عمر تک کے 8.37 لاکھ ملازمین نئی رجسٹریشن کا بڑا حصہ ہیں، جو کہ کل ملازمین کا 47 فیصد ہے۔
پے رول کے اعداد و شمار کے صنفی تجزیہ سے پتہ چلتا ہے کہ اپریل 2023 میں خالص خواتین ممبران کا اندراج 3.53 لاکھ رہا ہے۔ اعداد و شمار سے پتہ چلتا ہے کہ اپریل 2023 کے مہینے میں مجموعی طور پر 63 ٹرانس جینڈر ملازمین نے بھی ای ایس آئی اسکیم کے تحت رجسٹریشن کروائی ہے۔ ای ایس آئی سی معاشرے کے ہر طبقے تک اپنے فوائد پہنچانے کے لیے پر عزم ہے۔
پے رول ڈیٹا عارضی ہے کیونکہ ڈیٹا جنریشن ایک مسلسل عمل ہے۔
وزارت خزانہ
سی بی ڈی ٹی نے اسیسمنٹ سال 24-2023 کے لیے انکم ٹیکس ریٹرن فارم کو پہلے ہی مشتہر کر دیا
سنٹرل بورڈ آف ڈائریکٹ ٹیکسز  نے اسیسٹمنٹ سال 24-2023 کے لئے انکم ٹیکس ریٹرن فارمز  کو مشتہر کردیا ہےجس کا نوٹیفکیشن نمبر 2023 کا 04 اور 05 بتاریخ 10 فروری 2023 اور 14 فروری 2023 ہے۔ یہ آئی ٹی آر فارم یکم اپریل 2023 سے نافذ العمل ہوں گے اور آنے والے اسیسمنٹ سال کے آغاز سے ریٹرن فائل کرنے کی سہولت کے لیے پیشگی طور پر مشتہر کر دیا گیا ہے۔
ٹیکس دہندگان کی سہولت اور فائلنگ میں آسانی کو بہتر بنانے کے لیے، پچھلے سال کے آئی ٹی آر فارمز کے مقابلے میں آئی ٹی آر فارمز میں کوئی خاص تبدیلی نہیں کی گئی ہے۔ انکم ٹیکس ایکٹ، 1961  میں ترامیم کی وجہ سے معمولی تبدیلیاں ہی کی گئی ہیں۔
آئی ٹی آر فارم 1  اور آئی ٹی آر فارم 4  آسان فارم ہیں ،جو چھوٹے اور درمیانے درجے کے ٹیکس دہندگان کی ایک بڑی تعداد کو سہولت فراہم کرتے ہیں۔ سہج ایک ریزیڈنٹ فرد کی طرف سے داخل کیا جا سکتا ہے، جس کی آمدنی 50 لاکھ روپے تک ہے اور جس کی آمدنی کا ذریعہ تنخواہ، ایک گھر کی جائیداد، دیگر ذرائع  ہے، اور زرعی آمدنی 5 ہزار روپے تک ہے ۔ سگم کو فرد واحد ، ہندو غیر منقسم خاندانوں  اور فرموں  کے علاوہ) کے ذریعہ داخل کیا جا سکتا ہے ،جس کی کل آمدنی50 لاکھ روپے تک ہے اور سیکشن 44AD، 44ADA یا 44AE کے تحت کاروبار اور پیشے سے ہونے والی آمدنی کا حساب لگایا گیا ہے۔
ایسے افراد اورایچ یو ایف جن کی کاروبار یا پیشے سے کوئی آمدنی نہیں ہے  وہ آئی ٹی آر فارم 2 داخل کر سکتے ہیں، جبکہ کاروبار یا پیشے سے آمدنی والے افراد آئی ٹی آر فارم 3 داخل کر سکتے ہیں۔ فراد واحد ، ایچ یو ایف اور کمپنیوں کے علاوہ دیگر افراد یعنی پارٹنر شپ فرم، ایل ایل پیزوغیرہ آئی ٹی آر فارم 5 داخل کر سکتے ہیں۔ سیکشن 11 کے تحت استثنیٰ کا دعویٰ کرنے والی کمپنیوں کے علاوہ دیگر کمپنیاں آئی ٹی آر فارم 6 داخل کر سکتی ہیں۔ ٹرسٹ، سیاسی پارٹیاں، خیراتی ادارے وغیرہ ،جو اس ایکٹ کے تحت مستثنیٰ آمدنی کا دعویٰ کرتے ہیں ،وہ آئی ٹی آر فارم 7 داخل کر سکتے ہیں۔
آئی ٹی آر داخل کرنے کے عمل کو مزید بہتر بنانے کے مقصد سے ، نہ صرف تمام آئی ٹی آر فارم اس سال مقررہ وقت پر مشتہر کردئے گئے ہیں ، بلکہ پچھلے سال کے مقابلے میں آئی ٹی آر فارمز داخل کرنے کے طریقوں میں کوئی تبدیلی نہیں کی گئی ہے۔ مشتہر شدہ آئی ٹی آر فارم محکمہ کی ویب سائٹ www.incometaxindia.gov.in پر دستیاب ہوں گے۔
۔۔۔۔۔۔۔۔۔۔۔۔۔۔۔۔۔۔۔۔
ش ح۔ ف ا۔ ق ر
83U-16
(Visitor Counter : 94